เรื่องร้องเรียน (ร้องเรียน,ท่อระบายน้ำ,ความสะอาด,ถนน) วันที่ 2023-07-12 07:57:40 — แขวงคลองกุ่ม เขตบึงกุ่ม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028085

ขอให้แก้ไขปัญหาท่อระบายน้ำพังยุบตัวลง ทำให้น้ำไหลออกจากพื้นที่ไม่ได้ และทำให้น้ำมีกลิ่นเหม็นรบกวน บริเวณซอยนวมินทร์ 57 แยก 3/4 ถนนนวมินทร์ แขวงนวมินทร์ เขตบึงกุ่ม กรุงเทพมหานคร จุดสังเกต ท่อระบายน้ำอยู่บริเวณด้านหน้าบ้านของประชาชนตลอดทั้งซอยฯ ซึ่งอยู่ในความรับผิดชอบของสำนักงานเขตบึงกุ่ม เนื่องจากผู้ร้องแจ้งว่า ในบริเวณพื้นที่ดังกล่าว ประสบปัญหาท่อระบายน้ำพังยุบตัวลง ทำให้น้ำไหลออกจากพื้นที่ไม่ได้ และทำให้น้ำมีกลิ่นเหม็นรบกวน ซึ่งเจ้าหน้าที่ของสำนักงานเขตฯเข้ามาตรวจสอบในพื้นที่จำนวนหลายครั้งแล้ว แต่ทำเพียงแค่แก้ไขปัญหาให้น้ำไหลออกไปจากพื้นที่ แต่ไม่มีการเข้ามาแก้ไขปัญหาอย่างถาวร พอเกิดฝนตก น้ำจะไม่สามารถระบายออกจากพื้นที่ได้ ทำให้น้ำที่เอ่อล้นอยู่ในบริเวณพื้นที่ดังกล่าวส่งกลิ่นเหม็นรบกวนไปทั่ว ล่าสุดประสบปัญหาน้ำเอ่อล้นเต็มถนนมาประมาณ 3 วันแล้ว ทำให้น้ำไหลลงท่อระบายน้ำไม่ได้ ส่งกลิ่นเหม็นรบกวนเป็นอย่างมาก ส่งผลให้ประชาชนในพื้นที่ได้รับความเดือดร้อนประมาณ 30 หลังคาเรือน ประสบปัญหามาเป็นระยะเวลาประมาณ 3 ปี ผู้ร้องมีความประสงค์ให้หน่วยงานที่เกี่ยวข้องดำเนินการแก้ไขปัญหาอย่างถาวร เพื่อให้น้ำไหลผ่านท่อระบายน้ำไปได้ เบื้องต้นผู้ร้องเคยแจ้งเรื่องเข้าไปยังสำนักงานเขตบึงกุ่ม กรุงเทพมหานคร จำนวนประมาณ 10 ครั้ง แต่ยังประสบปัญหาอยู่เช่นเดิม จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata